Diari Oficial de la Generalitat Valenciana


Sumari del DOGV 6970, del 21-02-2013 (2013/1090)

Notificació de la sentència i de la interlocutòria que la complementa, dictada en el juí verbal número 786/2010.
----------------------------------------------------------------------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1090


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència i de la interlocutòria que la complementa, dictada en el juí verbal número 786/2010. [2013/1090]  
Juí verbal 000786/2010-6   
De: Emivasa.   
Procuradora: Desamparados Barber Paris.   
Contra: Leonor Cebrián Vingidano i Dolores López.   
Procurador/a: -  
En el present procediment verbal seguit a instàncies d'Emivasa contra Leonor Cebrián Vingidano i Dolores López s'ha dictat una sentència l'encapçalament i la dispositiva de la qual, literalment, són els següents:   
«Sentència número 122/2012  
València, 31 de maig de 2012  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este Jutjat amb el número 786/2010, promogudes per l'Empresa Mixta Valenciana de Aguas, SA, (Emivasa), representada per la procuradora Amparo Barber Paris i defesa pel lletrat Ignacio López Arbide, contra Leonor Cebrián Vingidano i Dolores López, ambdós declarades en situació de rebel·lia, sobre resolució de contracte i reclamació d'una quantitat.   
Dispositiva  
Estime la demanda interposada per Empresa Mixta Valenciana de Aguas, SA, (Emivasa) contra Leonor Cebrián Vingidano i Dolores López:   
1. Declare la resolució del contracte de subministrament d'aigua i de manteniment de comptador subscrit entre la demandant i Leonor Cebrián Vingidano, relatiu a l'immoble siti al carrer Vicente Brull, número 67, 2a, de València. Si ho sol·licita la part actora, en execució de sentència, podran ser adoptades totes les mesures que calguen per al cessament efectiu del subministrament, fins i tot l'autorització a la demandant, si fóra necessari, a entrar a l'immoble on es troba instal·lat el comptador per a poder interceptar el pas de l'aigua degudament.  
2. Condemne la demandada Leonor Cebrián Vingidano a abonar a l'Empresa Mixta Valenciana de Aguas, SA, (Emivasa) la suma de mil quatre-cents huitanta-quatre euros amb huitanta-sis cèntims (1.484,86 €), més dos-cents vint-i-un euros amb onze cèntims (221,11 €) en concepte d'interessos vençuts, així com l'import de les factures vençudes després de la demanda i fins a la retirada del comptador, i als interessos legals de les dites quantitats, en la forma indicada en el fonament jurídic segon, últim paràgraf, d'esta sentència.   
3. Condemne les demandades al pagament de les costes processals produïdes.   
En data 5 de desembre de 2012, s'ha dictat una interlocutòria que complementa la sentència dictada en el sentit de condemnar la codemandada, Dolores López, a sotmetre's a la resolució del contracte assenyalada en el número 1 de la dispositiva i a permetre l'entrada a l'immoble que indica eixe pronunciament.   
Contra l'expressada resolució pot interposar-se recurs d'apel·lació, en el termini de 20 dies des de la publicació del present edicte, per escrit en què s'han d'exposar les al·legacions en què es basa la impugnació, amb citació de la resolució apel·lada i els pronunciaments que impugna; este no s'admetrà si en interposar-lo no acredita haver consignat en l'entitat Banesto i en el compte de depòsit i consignacions obert a nom d'este Jutjat, amb referència al present procediment, la quantitat de cinquanta euros (50 €), en concepte de depòsit per a recórrer, d'acord amb la disposició addicional 15a. de la Llei Orgànica del Poder Judicial (introduïda per LO 1/2009, de 3 de novembre).»  
I perquè valga de notificació de forma deguda a Dolores López, en parador desconegut, s'expedix el present edicte.   
  
València, 8 de gener de 2013.- El secretari judicial: José Ramón González Ordóñez.